हालांकि मिस्र को यह ध्यान रखना होगा कि फुटबॉल विश्व कप जैसे बड़े टूर्नामेंट में अपने दिग्गज खिलाडिय़ों की फिटनेस को लेकर जल्दबाजी करना उल्टा भी पड़ सकता है। सालेह की टीम 2006 के विïश्व कप में इंगलैंड की तरफ से अपने स्टार खिलाड़ी वेन रूनी को लेकर बरती गई जल्दबाजी के नतीजों को सबक के तौर पर याद रख सकती है। थोड़ी सी जल्दबाजी ने रूनी और इंगलैंड दोनों का विश्व कप अभियान निराशाजनक ढंग से खत्म कर दिया था। वैसे सालेह का मामला अकेला नहीं है। ब्राजील के स्टार खिलाड़ी नेमार के पैर में लगी चोट को लेकर भी काफी आशंकाएं जताई जाने लगी थीं। हालांकि ब्राजील के लिए राहत की बात यह थी कि नेमार को यह चोट विश्व कप शुरू होने से कुछ हफ्ते पहले लगी थी और उनके पास फिट होने के लिए अच्छा-खासा वक्त बाकी था। जो थोड़ी बहुत आशंका उनकी चपलता को लेकर थी, उसे भी नेमार ने गत दिनों क्रोएशिया के खिलाफ खेले गए मैच में शानदार गोल दागकर गलत साबित कर दिया।